Na temelju članka 54. stavka 1. Zakona o ustanovama („Narodne novine“ broj 76/93, 29/97, 47/99, 35/08,127/19) te članka 98. Zakona o odgoju i obrazovanju u osnovnoj i srednjoj školi („Narodne novine“ broj 87/08, 86/09, 92/10, 105/10, 90/11, 5/12, 16/12, 86/12, 94/13, 136/14 – RUSRH, 152/14, 7/17,68/18, 98/19) Školski odbor Osnovne škole Milna na. svojoj sjednici održanoj 09.09.2020., uz prethodnu suglasnost Splitsko-dalmatinske županije, donosi:

 **IZMJENE I DOPUNE STATUTA**

**OSNOVNE ŠKOLE MILNA**

Članak 1.

U Statutu Osnovne škole Milna, Milna klasa: 012-03/19-01/78, urbroj: 2104-32-01-19-1 od 07.06.2019.godine u članku 50. stavku 2. riječi: „ured državne uprave“ zamjenjuju se riječima: „ Upravni odjel za prosvjetu, kulturu, tehničku kulturu i sport Splitsko-dalmatinske županije“.

Članak 2.

U članku 76. točki 1. riječi:“ radnom odnosu“ zamjenjuju se riječju: „radu“.

U točki 2. riječi: „propisima kojima se uređuju radni odnosi dovode do prestanka ugovora o radu“ zamjenjuju se riječima: „općim propisima o radu dovode do prestanka radnog odnosa“.

Članak 3.

Članak 78. mijenja se i glasi:„ U postupku odlučivanja o razrješenju ravnatelja temeljem članka 75. stavka 1. točaka 3. i 4. te članka 76. ovog statuta, članovi Školskog odbora obvezni su utvrditi postojanje razloga i činjenica za razrješenje.„

Članak 4.

Članak 79. mijenja se i glasi :“ O prijedlogu za razrješenje ravnatelja članovi Školskog odbora odlučuju tajnim glasovanjem.“

Članak 5.

Članak 80. mijenja se i glasi:

„Razriješeni ravnatelj može odluku o razrješenju pobijati tužbom pred nadležnim sudom u roku od trideset dana od dana zaprimanja odluke o razrješenju ako smatra da nisu postojali razlozi za razrješenje iz članka 44. stavka 2. Zakona o ustanovama ili da je u postupku donošenja odluke o razrješenju došlo do povrede koja je značajno utjecala na ishod postupka.“

Članak 6.

U članku 95.. stavku 2. riječi: „ureda državne uprave “zamjenjuju se riječima: „Upravnog odjela za prosvjetu, kulturu, tehničku kulturu i sport Splitsko-dalmatinske županije”.

U članku 95. stavku 3. riječi: „ ured državne uprave u županiji nadležan za poslove obrazovanja“ zamjenjuje se riječima: „ Upravni odjel za prosvjetu, kulturu, tehničku kulturu i sport Splitsko-dalmatinske županije.“

Članak 7.

U članku 98. riječi: „ureda državne uprave“ zamjenjuju se riječima: „Upravnog odjela za prosvjetu, kulturu, tehničku kulturu i sport Splitsko-dalmatinske županije”.

Članak 8.

Članak 159. mijenja se i glasi :“ Ako u obavljanju svoje djelatnosti Škola ostvari dobit, ostvarena se dobit upotrebljava za obavljanje i razvoj svoje djelatnosti u skladu s aktom o osnivanju i statutom.“

Članak 9.

U članku 168. riječi: „ured državne uprave“ zamjenjuju se riječima: „Upravni odjel za prosvjetu, kulturu, tehničku kulturu i sport Splitsko-dalmatinske županije”.

Članak 10.

Ove Izmjene i dopune statuta stupaju na snagu osmog dana od dana objave na oglasnoj ploči Škole.

 Predsjednica Školskog odbora:

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 / Katarina Doša /

Ove Izmjene i dopune statuta objavljene su na oglasnoj ploči Škole dana 10.09.2020.i stupile su na snagu 18.09.2020.

Ravnateljica Škole:

\_\_\_\_\_\_\_\_\_\_\_\_\_\_\_\_\_\_\_

 / Milka Restović /

KLASA:012-03/20-01/209

URBROJ:2104-32-01-20-1

U Milni,10.09.2020